OpenLLM-France/wikimedia huggingface dataset:
# Jaroslav Zaborovsky

Jaroslav Juriovytx Zaborovsky (ukraineraz: Ярослав Юрійович Заборовський; Lviv, Polonia, 1939ko abuztuaren 8a - Ivano-Frankivsk, Ukraina, 2021eko urtarrilaren 26a) historialari ukrainarra izan zen, Erromako historian eta Eliza kristauaren historian aditua antzinatean eta Erdi Aroan. Ivano-Frankivskeko Vasyl Stefanyk Karpato Unibertsitateko Historia Fakultateko Antzinako Munduaren eta Erdi Aroko Historia Saileko buru izan zen (1992-1999). Ivanofrankivsk Josaphat Priest Martyr Theological Seminary-ko hezkuntza jardueretarako errektoreordea ere izan zen 1990etik 1991ra.

## Biografia

1939ko abuztuaren 8an jaio zen Lviven, Polonian (gaur egun Ukraina). Bere aita Juri Vasyliovytx Zaborovsky eta bere ama Anna Teodorivna Soliariv zen. Bataioan Marjan-Yaroslav izen bikoitza jaso zuen. 1944an, erbestetik itzuli ondoren, bere aita Yuri tragikoki hil zen. Artxiboetatik lortutako oroitzapen eta informazioen arabera, "Historiaren arrastoetan" (2003) liburuan argitaratua, bere aita eraman zuten sukaldari gisa ustiatu eta gero basoan hil zuten jarraitzaileek. Bandera. Hilabete batzuk beranduago, 1945eko Gabon gauean, bere ama zaharra (historiatzailearen amona) putzura bota zuten (ondo) bere seme maitearen hiltzaileak madarikatzeko bakarrik. 1956an amaitu zuen eskola, azken azterketa guztiak 5eko kalifikazioarekin ("ona") gaindituz. Urte horretan bertan Ivan Franko Unibertsitate Nazionaleko Historia Fakultatean sartu zen. Bere ikerketa aholkularia I.I. Veitskovsky, eta bere tesia "Erromatar Errepublikaren Historia" izenburua zuen. 1961ean amaitu zituen ikasketak eta Lviv eskualdeko Bitlya herriko landa-eskola arrunt batean irakasle lanetan aritu zen.
1967an, A. A. Zhdanov-en izena duen Leningradoko Unibertsitatean, bere hautagaitza-tesia defendatu zuen "K.a II. mendearen amaierako nekazaritza krisia konpontzeko saiakerak Erromatar Errepublikan" gaiari buruz. Haren ikerketa aholkularia María Yefímovna Sergeenko izan zen. 1964tik 1967ra, historiako irakasle gisa aritu zen Drohobych Unibertsitatean. 1967an, A. A. Ustenko errektoreak gonbidatuta, Ivano-Frankivsk Unibertsitate Pedagogikora joan zen, non irakasle elkartua izan zuen. 1990etik, irakaslea izan zen eta Historia Fakultateko dekanordea ere izan zen 1976-1977 eta 1979-1981 aldietan. Aktiboki parte hartu zuen Ukrainako Eliza Greko Katolikoaren (УГКЦ) trantsizioan lurpetik, Ivano-Frankivsk Teologia Seminarioko irakaskuntzako lehen errektoreorde bihurtuz San Josafat-en omenez.

## Sariak

'Lan beteranoaren domina

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-06-13).
* ↑ «Помер професор ПНУ Ярослав Заборовський - Галичина» galychyna.if.ua (Noiz kontsultatua: 2024-06-13).
* ↑ (Ukraineraz) «Вічна пам'ять» Прикарпатський національний університет імені Василя Стефаника 2021-01-26 (Noiz kontsultatua: 2024-06-13).

## Kanpo estekak

* Datuak: Q117130083
# Jaroslava Mahutxikh

Yaroslava Oleksiyivna Mahuchikh (ukraineraz: Ярослава Олексіївна Магучіх; ahoskera [Jarosˈɫava Maˈɦutʃix]; 2001eko irailaren 19a) Ukrainako altuera-jauzilaria da. Munduko txapelduna izan zen 2023an eta txapeldun olinpikoa 2024an.
Olinpiar debutean brontzezko domina lortu zuen Tokioko 2020ko Udako Olinpiar Jokoetan. 2018ko Gazteen Olinpiar Jokoetan urrezko domina eta Munduko eta Europako txapelduna da U18 mailan. 2019ko Munduko Txapelketan zilarrezko domina irabazi zuen, munduko junior errekor berria ezarriz.
2024ko Parisko Olinpiar Jokoetan urrezko domina eskuratu zuen

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gorako jauzia |
| 2024 | Paris Frantzia | 01 ! | Gorako jauzia |
| Munduko Txapelketak ||||
| Urtea | Lekua | Domina | Proba |
| 2019 | Doha Qatar | 02 ! | Gorako jauzia |
| 2022 | Eugene AEB | 02 ! | Gorako jauzia |
| 2023 | Budapest Hungaria | 01 ! | Gorako jauzia |
| Munduko txapelketak (Indoor) ||||
| Urtea | Lekua | Domina | Proba |
| 2022 | Belgrado Serbia | 01 ! | Gorako jauzia |
| 2024 | Glasgow Eskozia | 02 ! | Gorako jauzia |
| Europako txapelketak (Indoor) ||||
| Urtea | Lekua | Domina | Proba |
| 2021 | Torun Polonia | 01 ! | Gorako jauzia |
| Europako txapelketak (Sub23) ||||
| Urtea | Lekua | Domina | Proba |
| 2021 | Tallin Estonia | 01 ! | Gorako jauzia |
| Europako txapelketak (Sub20) ||||
| Urtea | Lekua | Domina | Proba |
| 2019 | Boras Suedia | 01 ! | Gorako jauzia |
| Gazteen Olinpiar Jokoak ||||
| Urtea | Lekua | Domina | Proba |
| 2018 | Buenos Aires Argentina | 01 ! | Gorako jauzia |
| Munduko Txapelketak (Sub18) ||||
| Urtea | Lekua | Domina | Proba |
| 2017 | Nairobi Kenya | 01 ! | Gorako jauzia |
| Europako txapelketak (Sub18) ||||
| Urtea | Lekua | Domina | Proba |
| 2018 | Győr Hungaria | 01 ! | Gorako jauzia |

## Marka pertsonalak

| Proba | Onena (m) | Lekua | Data |
| Altuera jauzia (outdoor) | 2.04 m | Doha, Qatar | 2019ko irailaren 30a |
| Altuera jauzia (indoor) | 2.06 m | Banská Bystrica, Eslovakia | 2021eko otsailaren 2a |

## Erreferentziak

* ↑ «Mahuchikh leaps 2.06m in Banska Bystrica, highest indoor jump in the world for nine years | REPORTS | World Athletics» www.worldathletics.org (Noiz kontsultatua: 2022-01-03).

## Kanpo estekak

* Datuak: Q38236692
* Multimedia: Yaroslava Mahuchikh / Q38236692
# Jaroslavl oblasta

Jaroslavl oblasta (errusieraz: Яросла́вская о́бласть, translit.: Jaroslavskaia oblast) Errusiako subjektu federal bat da, Erdialdeko Barruti Federalean kokaturik dagoena. 36.400 km²ko eremua du, eta 2010ean 1.272.468 biztanle zituen. Zentro administratiboa Jaroslavl hiria da.

## Pertsona ezagunak

* Valentina Terexkova (1937-), astronauta aitzindaria.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2448
* Multimedia: Yaroslavl Oblast / Q2448
# Jaroslav Vrchlický

Jaroslav Vrchlický, jaiotza-izenez Emil Frida (Louny, Bohemia, 1853ko otsailaren 17a - Domažlice, Bohemia, gaur egun Txekiar Errepublika, 1912ko irailaren 9a) txekiar idazlea izan zen.

## Biografia

Lumir aldizkariaren inguruan bilduriko taldeko artista nagusietakoa. Idazle alemaniarren, italiarren, frantsesen eta ingelesen eragina izan zuen, baina Victor Hugoren jarraitzaile izan zen, besteren gainetik. Lan lirikoak, epikoak eta filosofikoak egin zituen batez ere, baina bi drama historiko eta bi komedia ere idatzi zituen.
Vrchlickýren lanen ezaugarri nagusiak musikaltasuna eta metrikaren eta hizkuntzaren erabilera bikaina dira. Lan asko idatzi zituen; aipagarrienak: "Olerki epikoak" (1876), "Munduaren espiritua" (1878), "Gau bat Karlstein gazteluan" (1884).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q461104
* Multimedia: Jaroslav Vrchlický / Q461104
# Jaroslavl

Jaroslavl (errusieraz: Ярослáвль, translit.: Yaroslavl, jɪrɐˈslavlʲ ahoskatua) Errusiako hiria da, erresumaren mendebaldean dagoen Jaroslavl oblastaren hiriburua. Volgaren eskuineko ertzean dago, Moskutik 282 km ipar-ekialdera. 2010ean 591.486 biztanle zituen.

## Geografia

Volga eta Kotorosl ibaien bilgunean dago.

## Historia

Jaroslav Jakintsua printzeak sortu zuen hiria 1010. urtean. Printzerri independente bateko hiriburua izan zen 1218tik 1471ra bitarteko urteetan, Moskuko tsarraren mende geratu arte. Hiri oparoa izan zen XVI. mendetik aurrera, lotura zuzena baitzuen Moskuko hiriarekin, Volga ibaian barrena. Han antolatu zen XVIII. mendean Errusiako ehundegi nagusia (1722), eta industria-hiri oparoa izan zen mende hartan.

## Ekonomia

Industria-hiria da (petrolio-industria, mekanika eta ehungintza). Unibertsitatea dauka.

## Ondasun nabarmenak

Aipagarriak dira katedrala (XVI. mendea), eliza zaharrak (XVII. mendea), Errusiako lehen antzoki publikoa (1750) eta museoak. 2005ean UNESCOk hirigunea Gizateriaren Ondare izendatu zuen.

## Klima

Datu klimatikoak (Jaroslavl) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −8.2 | -5.8 | 0.1 | 9.0 | 17.8 | 21.4 | 23.3 | 21.5 | 14.9 | 7.2 | -0.2 | -5.2 | 8 |
| Batez besteko tenperatura minimoa (°C) | −15.8 | -14.2 | -8.6 | 0.0 | 6.2 | 10.1 | 12.5 | 10.7 | 5.9 | 0.9 | -5.2 | -11.6 | -0.8 |
| Pilatutako prezipitazioa (mm) | 37 | 27 | 26 | 40 | 52 | 65 | 84 | 64 | 55 | 52 | 46 | 43 | 591 |
| Iturria: meteoinfo.ru ||||||||||||||

## Herri eta hiri senidetuak

| Burlington, Estatu Batuak Coimbra, Portugal Da Nang, Vietnam Kazan, Errusia (2003) | Exeter, Erresuma Batua Hanau, Alemania Jyväskylä, Finlandia | Kassel, Alemania Poitiers, Frantzia Palermo, Italia |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* 1 2 Yaroslavl Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Russian Federal Meteorological Service. .
* ↑ (Portugesez) © 2009 Câmara Municipal de Coimbra - Praça 8 de Maio - 3000-300 Coimbra. Acordos de Geminação. .

## Kanpo estekak

* Datuak: Q2423
* Multimedia: Yaroslavl / Q2423
# Irlandako Museo Nazionala

Irlandako Museo Nazionala (ingelesez National Museum of Ireland eta irlanderaz Ard-Mhúsaem na hÉireann) Irlandako museo nazionala da. Dublin hiriburuan hiru eraikin ditu, bata Kildare Streeten (Arkeologia saila), bigarrena Benburb Street kalean dagoen Collins Barracks izeneko eraikinean (Dekorazio Artea eta Historia) eta Merrion Streeten (Historia Naturaleko Museoa). Laugarren eraikina Mayoko konderrian dago. Museoa 1997an ireki zen eta irlandar arte, kultura eta historia naturala erakustea du helburu.

## Atalak
### Arkeologia saila

Irlandako aurrehistoriatik hasi, eta Erdi Aroan barrena vikingoen asentamentuetararte iristen da. Zelten metalezko artisautza lanek leku berezia dute, Burdin eta Brontze Aroko tresna eta apaingarri ugari erakusten dituelarik, gehienak XIX mendeko indusketetan aurkitutakoak dira.
Eraikina Thomas Newenham Deanek diseinatu zuen eta 1890 urtean ireki zen.

### Dekorazio Artea eta Hitoria

Museoaren administraziogunea da. Antzina barrakoi militarrak izan ziren. Altzari, keramika, beiragintza eta zilarrezko apaigarri historikoak erakusten ditu, bai eta txanpon eta armak ere. Bereziki aipagarria da Irlandako Estatu Askeko Armarri Handia.
Aldizkako erakusketa ugari ere izaten da.

### Historia Naturaleko Museoa

Dublinen dagoen hirugarren eraikina da, Merrion Streeten koaturikoa. Mundu guztiko animaliak ditu.

### Landa Bizitzako Museoa

Mayoko konderriko Turlough herrixkan dago, Castlebarretik 8 kilometrora. XIX mendearen erdialdetik XX mendearen erdialderako bizimodua erakusten du. Materialaren gehiengoa 30. hamarkadako Irlandako landa eremuetan jasoa da.

## Iruditegia

* Arkeologia saila.
* Barnealdeko patioa.
* Ardagh edalontzia.
* Ordutegia.

## Kanpo estekak

* Irlandako Museo Nazionalaren webgunea (Ingelesez)
* Datuak: Q1672840
* Multimedia: National Museum of Ireland / Q1672840
* Espezieak: NMI
# Irlandako Rallya

Irlandako Rallya, ingelesez: Rally Ireland, Irlandan burutzen den rally lasterketa da. 2005an sortu zen, eta 2007-2009 artean Munduko Rally Txapelketako ralllyetako bat izan zen.
Irlandako ipar-mendebaldeko errepideetan burutu zen, bai Irlandako Errepublika nahiz Ipar Irlandako errepideetan, Sligo, Fermanagh, Donegal, Leitrim, Tyrone, Roscommon eta Cavan konderrietako bideetan barna.

## Irabazleak

| Urtea | Ekitaldia | Pilotua | Kopilotua | Autoa | Kategoria |
| 2005 | 1. Rally Ireland | Matthew Wilson | Michael Orr | Ford Focus WRC | |
| 2006 | 2. Rally Ireland | Eugene Donnelly | Paul Kiely | Toyota Corolla WRC | |
| 2007 | 3. Rally Ireland | Sébastien Loeb | Daniel Elena | Citroën C4 WRC | WRC |
| 2009 | 4. Rally Ireland | Sébastien Loeb | Daniel Elena | Citroën C4 WRC | WRC |

## Ikus gainera

* Munduko Rally Txapelketako rallyak

## Kanpo estekak

* Webgune ofiziala (Ingelesez)
* Datuak: Q1466163
* Multimedia: Rally Ireland / Q1466163
# Irlandako Tudor errekonkista

Irlandako Tudor errekonkista, XVI. mendean, Tudor dinastiaren agintaldian, Ingalaterrako Erresumak burututako Irlandako konkista izan zen. Aurrez, 1530eko hamarkadan Silken Thomas, Kildareko dukearen matxinadak porrot egin ondoren, Irlandako Parlamentuaren estatutuaren bidez Henrike VIII.a Ingalaterrakoa Irlandako errege izendatua izan zen. Horrek aurreko berrehun urteetan zehar ingeles monarkia Irlandan galtzen joan zen autoritatea berrezartzen lagundu zuen.
Aldi honek 60 urte iraun zituen, negoziaketa aldiak eta militar kanpainak txandakatuz.
Azkenean, 1603an Jakue I.a Ingalaterrakoa eta VI.a Eskoziakoak herrialde osoaren kontrola bereganatu eta bere Kontseilu pertsonala Dublin hirian ezarri zuen.
1607an Kondeen ihesaldiak ingelesen nagusitza Irlandan oraindik eta gehiago areagotu zuen.

## Kanpo estekak

* Datuak: Q1088784
# Irlandako Liburutegi Nazionala

Irlandako Liburutegi Nazionala, irlanderaz: Leabharlann Náisiúnta na hÉireann eta ingelesez: National Library of Ireland, Irlandako Errepublikako Dublin hiriburuan dagoen liburutegi nazional bat da.
1890ean Thomas Newenham Deane arkitektoak eraikina diseinatu eta eraikiarazi zuen.

## Kanpo estekak

* Webgune ofiziala (Ingelesez) (Gaeleraz)
* Datuak: Q1672830
* Multimedia: National Library of Ireland / Q1672830
# Irlandako bandera

Irlandako bandera :
| Erabilera | |
| Proportzioa | 1:2 |
| Erabakia | 1937 |
| Koloreak | Berdea Zuria Laranja |
Irlandako bandera nazionala (irlanderaz: An Bhratach Náisiúnta, euskaraz Bandera nazionala) Irlandako Errepublikako bandera da. Hiru lerro bertikalez osatuta dago eta hiru koloreok ditu: berdea (makilaren alboan), zuria eta laranja. Lerro berdeak Irlanda gaelikoa eta katolikoa ordezkatzen du; laranjak, Gilen III.a Orangekoaren aldeko protestanteak; eta erdiko lerro zuriak berdearen eta laranjaren arteko topagunea adierazten du.
1848an Thomas Francis Meagher irlandar nazionalistak diseinatu eta aurkeztu zuen. Waterford hiriko The Mall kaleko 33. zenbakiko Tone Confederate Club delakoan, izandako ekitaldi batean izan zen.

## Kanpo estekak

* Datuak: Q82205
* Multimedia: National flag of Ireland / Q82205
* ↑ (Ingelesez) «History of the Flag - Thomas Francis Meagher Tricolour Celebration» meagherstricolour.com 2023-02-21 (Noiz kontsultatua: 2024-09-30).
# Isbister (Shetland)

Isbister, Eskoziako Shetland uhartediko etxalde bat da, Whalsay uhartean.

## Kanpo estekak

* Datuak: Q15059293
* Multimedia: Isbister, Whalsay / Q15059293
# Isaías Medina Angarita

Isaías Medina Angarita Venezuelako militarra eta estatu-politikaria izan zen. San Cristóbal-en jaio zen 1897ko uztailaren 6an eta Caracasen hil zen 1953ko irailaren 15ean. Venezuelako Errepublikako presidentea izan zen 1941etik 1945era arte, eta Gerrako eta Marinako ministroa izan zen 1936tik 1941era.
* Datuak: Q676987
* Multimedia: Isaías Medina Angarita / Q676987
# Izen artistiko

Izen artistikoa edo arte-izena artista eta pertsonaiek erabiltzen duten izengoitia da, batez ere musikariek, aktoreek, idazleek eta, oro har, pertsona ospetsuek erabiltzen dutena, norberaren nortasuna babesteko, kontzeptu jakin bat ezizenarekin adierazteko edo jaiotza-deitura edo -izen desegoki bat ordezteko. Artista interpretatzaileek izen artistikoa izan ohi dute, haien benetako izena ez delako oso erakargarria edo ahoskatzeko eta idazteko zaila delako. Baita beste pertsona batek erabili duelako ere. Batzuetan, artista batek ohiz kanpoko edo zentzugabeko arte-izena hartzen du arreta erakartzeko.
Erabat asmatua izan daiteke, edo izen errealaren bertsio motzagoa edo gogoraerrazagoa.

## Ikus gainera

* Ezizena.
* Goitizena.
* Epitetoa.
* Heteronimoa.
* Hipokoristikoa.
* Izengoitia.
* Gainizena.

## Erreferentziak

* ↑ Rice, Nicholas. Pink Describes the Awkward Moment When She Met Steve Buscemi, Jokes 'That Guy Hates Me'. .

## Kanpo estekak

* Datuak: Q1055303
# Izeki

Izeki, Nafarroa Garaian dagoen euskal mendia da.
Itzaga erraldoiaren itzalpean, eta Gongolazko murru ilunak mugaturik, Itzagaondoako lurrak hedatzen dira, zabal eta aldi berean itxita eta hetsita.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Izeki (Mendikat)

## Kanpo estekak

* Izeki, http://www.euskal-herria.org/.
# Izen arrunt

Izen arrunta espezie batek tokiko hizkuntzaz jasotzen duen izena da. Izen arrunt batzuk hizkuntzaren tradiziotik datoz; beste batzuk, berriz, espeziearen izen zientifikoaren itzulpena dira.
Profesionalak ez diren pertsonentzat, eurek ezagutzen dituzten espezieak izendatzeko, izen arruntak ulergarriagoak izaten dira latinezko izen zientifikoak baino.

## Euskarazko izen arruntak

Euskaraz espezieen izen arruntak erabakitzeko erakunde ofizialik ez dago. Euskaltzaindiak izen generiko batzuk arautu ditu: sahats, urki edo lizar, adibidez. Espezie batzuen izenak UZEIren lanetan aurki ditzakegu, gaur egun Euskaltermen bilduak: sahats ilun, urki iletsu edo lizar arrunt. Horrez gain, Euskal Herri eta Euskal Autonomia Erkidego mailako taldeek euskal espezieen izen arrunten zerrenda batzuk osatu eta argitaratu dituzte, esate baterako, Euskal Batzorde Ornitologikoak edo Udako Euskal Unibertsitatea.

## Erreferentziak

* ↑ http://31eskutik.eizie.eus/2016/04/18/txoritan-1/
* ↑ https://ornitologia.eus/hegazti-zerrenda/
* ↑ https://web.archive.org/web/20170121212102/http://www.euskalnatura.net/biodibertsitatea/landareak

## Kanpo estekak

* Datuak: Q502895
# Izeko

Izeko edo izeba aitaren arreba edo amaren ahizpa da; orobat, osabaren emaztea. Izen desberdinak ditu euskaraz: izeko (mendebaldean), izeba (erdialdean), tanta (Ipar Euskal Herrian, oro har), besteak beste.
Itxurazko ahaidetasunean ohorezko titulua ere bada. Albanian, Txinan, Egipton edo maorien artean horrela izendatzen dute lehengusu zaharrak, auzokideak eta, batzuetan, baita arrotzak ere.

## Erreferentziak

* ↑ Harluxet Hiztegi Entziklopedikoa. Izeba. .

## Kanpo estekak

* Datuak: Q76507
* Multimedia: Aunts / Q76507
# Jesús Muñecas

Jesús Muñecas Aguilar (1939ko urtarrilaren 6a) espainiar polizia eta torturatzaile ohia da, Guardia Zibileko kapitaina izandakoa.

## Biografia

1959an Guardia Zibilean sartu eta Hego Euskal Herrira bidali zuten. 1960 eta 1970eko hamarkadan hainbat antifrankista torturatu zituen. Maria Servini argentinar epaileak 1968an Zarautzen Andoni Arrizabalaga torturatzeagatik salatu zuen.
1981an Valdemoroko komandantzian zegoen, eta urte hartako estatu-kolpean parte hartu zuen. Bost urteko espetxe-zigorra jasan eta 1984an kalera atera zen.

## Erreferentziak

* ↑ «Encontramos al torturador: hablan las víctimas del excapitán Muñecas» Interviu.
* ↑ «La Fiscalía propone que un juzgado de Azpeitia investigue al excapitán Muñecas» eldiario.es.
* ↑ «El ex capitán Muñecas, acusado de torturas y condenado por el 23-F» El Mundo.

## Kanpo estekak

* Datuak: Q24942635
# Jesús Narro

Jesús Narro Sancho (Tolosa, 1922ko urtarrilaren 4a - ib., 1987ko urtarrilaren 7a) gipuzkoar futbolaria izan zen, erdilari moduan aritzen zena.

## Ibilbidea

| Kluba | Urtea(k) |
| Real Murcia CF | 1943-1948 |
| Real Madrid CF | 1948-1952 |
| Real Gijón | 1952-1953 |
| Real Madrid C. F. | 1953-1954 |
| Real Murcia C. F. | 1954 |
* Datuak: Q12390870
# Jesús Muñoz pilotalekua

Jesús Muñoz pilotalekua Lemoako pilotalekua da. Inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte.

## Kanpo estekak

* Datuak: Q12260381
# Jesús Oiarbide

Jesús Oiarbide González (Muskiz, 1902ko otsailaren 2a - 1933ko martxoaren 23a) euskal atleta izan zen, distantzia luze eta ertainetan aditua.

## Palmaresa

Behin hartu zuen parte Olinpiar Jokoetan, 1928an hain zuzen ere:
| Urtea | Txapelketa | Lekua | Emaitza | Froga |
| 1926 | Espainiako Atletismo Txapelketa | | 1.a | 5.000 m. |
| 1927 | Espainiako Atletismo Txapelketa | | 1.a | 5.000 m. |
| 1927 | Espainiako Kross Txapelketa | | 2.a | |
| 1928 | Olinpiar Jokoak | Amsterdam, | 5.a (1. erronda) | 5.000 m. |
| 1928 | Espainiako Kross Txapelketa | | 2.a | |
| 1929 | Espainiako Kross Txapelketa | | 1.a | |
| 1929 | Nazioen Krossa | | 5.a | |
| 1930 | Espainiako Kross Txapelketa | | 2.a | |
Hona hemen lortutako emaitzarik onenak:
* 2.000 metrotan 5.52.6 minutukoa
* 3.000 metrotan 9.01.2 minutukoa
* 5.000 metrotan 15.21.4 minutukoa

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q19947977
* Multimedia: Jesús Oyarbide / Q19947977
# Jesús Morrás Santamaría

Jesús Morrás Santamaría (Aizkoa, Deierri, 1923ko abenduaren 24a - Iruñea, 2022ko maiatzaren 21a), ezagunagoa Tarsicio Azcona ezizenez, nafar elizgizon eta historialaria da. Espainiako Elizaren historia ikertu eta Elisabet I.a Gaztelakoaren ospe handiko biografia idatzi zuen. 2014an Vianako Printzea Saria jaso zuen.

## Biografia

Altsasuko Kaputxinoen apaiztegian Giza Zientziak ikasi zituen, Filosofia Lizarran eta Teologia Iruñean. 1946an apaiztu zen. Erromako Unibertsitate Gregorianoan Elizaren Historiako doktore titulua erdietsi zuen, eta Bibliotekonomia eta Artxibistikako diplomak Vatikanoko eskolan. Zaragozako Unibertsitatean Historia Zibileko lizentzia burutu zuen. 1951-1992 bitartean, Elizaren Historiako irakaslea izan zen Iruñean. 2011n, Historiaren Errege Akademiak akademiko izendatu zuen.

## Idazlanak

* La elección y reforma del episcopado español en tiempo de los Reyes Católicos (1960, Consejo Superior de Investigaciones Científicas).
* San Sebastián y la provincia de Guipúzcoa durante la guerra de las Comunidades (1520-1521): estudio y documentos (1974, Obra Cultural de la Caja de Ahorros Municipal de San Sebastián).
* Juan de Castilla, rector de Salamanca (1975, Bibliotheca Salmanticensis. Textus).
* Un Pleito perdido por San Sebastián (1978, Fundación Kutxa Ediciones y Publicaciones).
* Historia del Pueblo Vasco, 2 (1979, Erein)
* Convento de Capuchinos Extramuros de Pamplona (1982, Gobierno de Navarra. Fondo de Publicaciones).
* Los Capuchinos en Rentería (1983, Fundación Kutxa Ediciones y Publicaciones).
* Biblioteca de la Historia de España. 26. Isabel la Católica. 1 (1986, Grupo Axel Springer).
* Isabel la Católica. Estudio crítico de su vida y reinado (1993, Biblioteca Autores Cristianos).
* Isabel la Católica. Vida y reinado (2004, La Esfera de los Libros).
* La fundación de los Capuchinos en Zaragoza (1598-1607) (2005, Institución Fernando el Católico).
* El convento de Capuchinos Extramuros de Pamplona (1606-2006) (2006, Gobierno de Navarra. Fondo de Publicaciones).
* Juana de Castilla, mal llamada la Beltraneja (2007, La Esfera de los Libros).
* Azcona de Yerri (2011, Asociación Cultural Lamiñarra).
* El Valle de Yerri (2012, Asociación Cultural Lamiñarra).
* Las bulas del papa Julio II como justificación de la conquista de Navarra en 1512 (2013, Gobierno de Navarra. Fondo de Publicaciones).

## Erreferentziak

* 1 2 «Tarsicio Azconarentzat, Vianako Printzearen Saria» Eitb.com
* 1 2 «Jesús Morrás Santamaría "Tarsicio Azcona"k eskuratuko du 2014ko Vianako Printzea saria» Navarra.es
* ↑ Tarsicio Azcona Auñamendi Eusko Entziklopedia. Euskomedia.org
* Datuak: Q20013312